CELEX: 52017PC0672
Language: hu
Date: 2017-11-21
Title: Javaslat A TANÁCS RENDELETE egyes halállományok és halállománycsoportok tekintetében a Fekete-tengeren alkalmazandó halászati lehetőségeknek a 2018. évre történő meghatározásáról

EURÓPAI BIZOTTSÁG
            Brussels, 21.11.2017
            COM(2017) 672 final
            2017/0306(NLE)
            Javaslat
            A TANÁCS RENDELETE
            egyes halállományok és halállománycsoportok tekintetében a Fekete-tengeren alkalmazandó halászati lehetőségeknek a 2018. évre történő meghatározásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               ·A javaslat indokai és céljai
            
            
               A közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló 1380/2013/EU európai parlamenti és tanácsi rendelet célja annak biztosítása, hogy a vízi élővilág kiaknázása fenntartható gazdasági, környezeti és társadalmi feltételekkel történjen. E tekintetben fontos eszköz a halászati lehetőségek éves meghatározása.
            
            
               E javaslat célja, hogy a kereskedelmi szempontból legfontosabb fekete-tengeri halállományok tekintetében meghatározza a tagállamok halászati lehetőségeit a 2018. évre. 
            
            
               A spratt esetében a javaslat azon a tudományos szakvéleményen alapul, amely a halászati mortalitás jelenlegi mértékének fenntartása érdekében autonóm kvóta megállapítását szorgalmazza.
            
            
               A nagy rombuszhal tekintetében a javaslat a nagy rombuszhalnak a 29-es földrajzi alterületen (Fekete-tenger) folytatott halászatát érintő többéves gazdálkodási tervről szóló GFCM/41/2017/4. sz. GFCM-ajánlásban (Fekete-tenger) meghatározott teljes kifogható mennyiséget (TAC) és kvótákat veszi alapul.
            
            
               ·Háttér-információk
            
            
               ·A javaslat hátterét a 2018-ban rendelkezésre álló halászati lehetőségekről folytatott konzultációról szóló bizottsági közlemény (COM(2017) 368 final) ismerteti.
            
            
               ·A halászati lehetőségeket a 16. cikk (1) bekezdésének (a viszonylagos stabilitás elve) és 16. cikke (4) bekezdésének (a közös halászati politika céljai és a többéves tervekben előírt szabályok) megfelelően kell megállapítani.
            
            
               A Bulgária és Románia által kiaknázott fekete-tengeri állományokra nem uniós országok is halásznak, például Törökország, Ukrajna, Grúzia és az Orosz Föderáció. 2016-ig azonban az EU és a nem uniós országok nem határoztak meg regionális szinten teljes kifogható mennyiségeket. Az Európai Unió 2008 óta minden évben önállóan határozza meg a nagy rombuszhal és a spratt állományaira vonatkozó kvótákat annak biztosítására, hogy alkalmazzák a közös halászati politika (KHP) szabályait.
            
            
               A 2018. évi fekete-tengeri halászati lehetőségekről a HTMGB a 2017. szeptemberre kitűzött ülésszakán bocsátott ki tudományos szakvéleményt.
            
            
               A spratt halászata nagy társadalmi-gazdasági jelentőséggel bír a Fekete-tenger partja mentén fekvő országok számára. A Fekete-tenger tekintetében a Halászati Tudományos, Műszaki és Gazdasági Bizottság (HTMGB) által kibocsátott 2015–2016-os értékelés szerint a hivatalos jelentésekben szereplő kirakodott mennyiségeket figyelembe véve a spratt fekete-tengeri fogásainak összmennyiségében az uniós tagállamok fogásai 2014-ben 4 %-ot, 2013-ban 14 %-ot, 2012-ben pedig 9 %-ot tettek ki. A Földközi-tengeri Általános Halászati Bizottság (GFCM) 2017-es ülésszakáról szóló jelentés a spratt fekete-tengeri állományát fenntartható módon halászott állománynak minősítette. A fekete-tengeri sprattállomány fenntarthatósága érdekében azonban fontos fenntartani a halászati mortalitás jelenlegi szintjét, amely 11 475 tonnát tesz ki.
            
            
               A nagy rombuszhal halászata nagy társadalmi-gazdasági jelentőséggel bír a Fekete-tenger partja mentén fekvő országok számára. 2017-ben tartott 41. éves ülésszakán a GFCM ajánlást fogadott el a nagy rombuszhalnak a 29-es földrajzi alterületen (Fekete-tenger) folytatott halászatát érintő többéves gazdálkodási tervről. A szóban forgó GFCM/41/2017/4. sz. ajánlás a nagy rombuszhal tekintetében teljes kifogható mennyiséget (644 tonna) állapít meg a következő két évre, azaz 2018-ra és 2019-re, valamint ideiglenes kvótákat állapít meg a szerződő felek számára. Amennyiben a Fekete-tengerért felelős GFCM-munkacsoport 2018-ra vonatkozó szakvéleménye nem erősíti meg, hogy a halászati mortalitás alakulása továbbra is konstruktívan hat a nagy rombuszhal fekete-tengeri állományának helyreállására, a GFCM felülvizsgálhatja a teljes kifogható mennyiséget és a kvótákat. Az EU részére 2018-ra odaítélt kvóta 114 tonna. E rendeletbe indokolt átültetni a nagy rombuszhalra vonatkozó teljes kifogható mennyiséget és kvótát, a halászati erőkifejtés szabályozását és az évi 180 halászati napban megállapított korlátozást, valamint a jelenleg alkalmazandó, április 15-től június 15-ig tartó két hónapos halászati tilalmi időszakot.
            
            
               A 847/96/EK tanácsi rendelet
                  1
                2. cikkének megfelelően javasolt, hogy a 3. és 4. cikk ne legyen alkalmazandó az e rendelet hatálya alá tartozó állományokra. Ugyanakkor az 1380/2013/EU rendelet 15. cikkének (9) bekezdésével összhangban a kirakodási kötelezettség hatálya alá tartozó állományokra alkalmazandó az egymást követő évek közötti rugalmasság elve.
            
            
               ·Meglévő rendelkezések a javaslat által érintett területen
            
            
               A halászati lehetőségeket és azok tagállamok közötti kiosztásának módját évente kell meghatározni. A legutóbbi erre vonatkozó jogi aktus az egyes halállományok tekintetében a Fekete-tengeren alkalmazandó halászati lehetőségeknek a 2017. évre történő meghatározásáról szóló, 2016. december 19-i (EU) 2016/2372 tanácsi rendelet
                  2
               .
            
            
               Az éves halászati lehetőségek mellett a javaslat hatálya alá tartozó, a fekete-tengeri halászatra vonatkozó következő intézkedéseket kell még megemlíteni. A Bizottság jelenleg a GFCM-ajánlások átültetésére irányuló javaslaton dolgozik, az ajánlások egy része azonban elválaszthatatlanul kapcsolódik az éves halászati lehetőségekhez, ezért azokat figyelembe kell őket e javaslatban:
            
            
               –A nagy rombuszhal fekete-tengeri halászatának vonatkozásában a minimális állományvédelmi méreteket és a minimális hálószembőséget a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló 850/98/EK tanácsi rendelet és a közvetlen emberi fogyasztáson kívüli ipari célokra felhasznált hering kirakodásának feltételeiről szóló 1434/98/EK rendelet módosításáról szóló, 2013. március 13-i 227/2013/EU európai parlamenti és tanácsi rendelet
                  3
                határozza meg.
            
         
         
            
               –A Földközi-tengeri Általános Halászati Bizottság (GFCM) 37. ülésén (Split, 2013. május) elfogadott GFCM/37/2013/2 ajánlás a nagy rombuszhal tekintetében használt, tengerfenéken rögzített kopoltyúhálókra vonatkozó minimumkövetelményekről és a Fekete-tenger cetféléinek védelméről.
            
            
               –A Földközi-tengeri Általános Halászati Bizottság (GFCM) 39. ülésén (Milánó, 2015. május) elfogadott GFCM/39/2015/3 ajánlás a nagy rombuszhal Fekete-tengeren folytatott jogellenes, be nem jelentett és szabályozatlan halászatának megelőzésére, megakadályozására és felszámolására irányuló intézkedések megállapításáról.
            
            
               –A Fekete-tengeren folytatott halászati gazdálkodással foglalkozó magas szintű GFCM-ülés keretében 2016 októberében elfogadott bukaresti nyilatkozat
                  4
               . A konferencián elfogadták ezt a nyilatkozatot, amely hangsúlyozza, hogy a fekete-tengeri halászat fenntarthatóságának növelése érdekében közös és együttműködésen alapuló megközelítésre van szükség a parti államok között.
            
            
               –A földközi-tengeri és a fekete-tengeri halászat fenntarthatóságára irányuló többéves (2017–2020) GFCM-stratégia
                  5
               , amely – többek között – egy sor intézkedést fogadott el a fekete-tengeri halászat irányításának többoldalú megerősítésére.
            
            
               –A Bulgária és Románia által a 2017. évi halászati lehetőségekről szóló rendelet keretében 2016 decemberében tett, az ellenőrzés javítására, a jogellenes, be nem jelentett és szabályozatlan halászat elleni küzdelemre, valamint a nagy rombuszhalra és a tüskéscápára vonatkozó intézkedések végrehajtására irányuló kötelezettségvállalások végrehajtása hatékony. Bulgária és Románia is számos intézkedést hajtott végre, nevezetesen a halászati engedélyek 2016-os szinten történő korlátozása, valamennyi fogás – beleértve az 50 kg alattiakat is – rögzítése, a piaci és a tengeri ellenőrzések növelése, valamint az Európai Halászati Ellenőrző Hivatal (EFCA) keretében végzett közös ellenőrzések érdekében.
            
            
               ·Összhang az EU egyéb szakpolitikáival és célkitűzéseivel
            
            
               A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők a fenntartható fejlődést célzó uniós politikával.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               ·Szakértői vélemények beszerzése és felhasználása
            
            
               A konzultációba bevont főbb szervezetek/szakértők
            
            
               A konzultációba bevont tudományos szervezet a Halászati Tudományos, Műszaki és Gazdasági Bizottság (HTMGB).
            
            
               Az Európai Unió a HTMGB-től minden évben tudományos szakvéleményt kér a fontos halállományok állapotáról. A HTMGB a Bizottságtól kapott megbízásnak megfelelően bocsátja ki szakvéleményeit. Az e javaslat tanácsi megvitatásakor rendelkezésre álló legfrissebb és legpontosabb szakvélemény kiterjed minden olyan fekete-tengeri állományra, amelyek vonatkozásában kvóták kerültek előterjesztésre.
            
            
               Az Unió végső célja olyan populációméret elérése és fenntartása az állományoknál, amely mellett biztosítható a maximális fenntartható hozam (MFH). Ez a cél kifejezetten belekerült a KHP alaprendeletébe, amely 2. cikkének (2) bekezdésében kimondja, hogy ezt a célkitűzést „… amennyiben lehetséges – 2015-ig el kell érni, és legkésőbb 2020-ig […] az összes halállomány esetében meg kell valósítani.” Ez jól tükrözi azt a kötelezettségvállalást, amelyet az Unió a fenntartható fejlődésről szóló, 2002. évi johannesburgi csúcstalálkozó következtetései és a kapcsolódó végrehajtási terv vonatkozásában tett.
            
            
               ·Konzultáció az érdekelt felekkel
            
            
               Az érdekelt felekkel való konzultációra „A 2018. évi halászati lehetőségekre vonatkozó konzultációról” című bizottsági közlemény révén került sor. A javaslat tudományos alapját a HTMGB szolgáltatja. Minden HTMGB-jelentés hozzáférhető a Tengerügyi és Halászati Főigazgatóság (DG MARE) weboldalán.
            
            
               ·Hatásvizsgálat
            
            
               Uniós szinten az állomány regenerációját károsító hatásokat csökkentik azok a további ellenőrző intézkedések, amelyeket Románia és Bulgária vezetett be és hajtott végre a bizonyos fekete-tengeri halállományokra vonatkozó halászati lehetőségeknek a 2017. évre történő meghatározásáról szóló rendelet elfogadásának összefüggésében általuk vállalt kötelezettségekkel összhangban.
            
            
               Multilaterális szinten az állomány regenerációjára gyakorolt károsító hatásokat számos új intézkedés csökkenti: 1. a jogellenes, be nem jelentett és szabályozatlan halászat elleni küzdelemről szóló GFCM regionális cselekvési terv elfogadása a GFCM 41. éves ülésszakán, 2. a tudományos adatok terén kialakított regionális együttműködést magában foglaló „BlackSea4Fish” GFCM-projekt multilaterális szintű végrehajtása, 3. a nagy rombuszhal fekete-tengeri (GSA 29) halászatát érintő többéves gazdálkodási terv elfogadása a GFCM 41. éves ülésszakán. Ez a terv egy kétlépcsős megközelítésre épül: a) két évre szóló (2018–2019) fogási korlát és egy, tengeri vizsgálatokra irányuló kísérleti projekt; b) elosztási kulccsal ellátott TAC, valamint egy állandó vizsgálati program 2020-ig. A tervbe illesztett felülvizsgálati rendelkezés lehetővé teszi a TAC és kvóták következő évi felülvizsgálatát, amennyiben a tudományos szakvélemény nem erősíti meg, hogy a halászati mortalitás alakulása továbbra is konstruktív. E terv hozzá fog járulni a jogellenes, be nem jelentett és szabályozatlan halászati tevékenységek elleni hatékony küzdelemhez, valamint ahhoz, hogy a part menti országok megfelelő módon gazdálkodjanak a nagy rombuszhal állományával.
            
            
               A javaslat nem csupán a rövid távú megfontolásokat tükrözi, hanem egyúttal egy hosszabb távú szemlélet részét is képezi, amely révén a halászat mértéke fokozatosan a hosszú távon fenntartható szintekhez igazodik.
            
            
               A javaslatban alkalmazott szemlélet ezért középtávon kisebb halászati erőkifejtést, hosszú távon azonban stabil vagy növekvő kvótákat eredményezhet. A szemlélet hosszú távú következményei várhatóan a következők lesznek: a halászati erőkifejtés és a halászati lehetőségek kiigazítása nyomán kisebb hatás éri a környezetet. A halászati tevékenységek fenntarthatósága hosszú távon fokozódni fog.
            
         
         
            
               3.A JAVASLAT JOGI ELEMEI
            
            
               ·A javaslat összefoglalása
            
            
               Annak érdekében, hogy megvalósuljon a közös halászati politikának a halászati erőforrások biológiai, gazdasági és társadalmi szempontból is fenntartható szintű kiaknázására irányuló célkitűzése, a javaslat megállapítja a Fekete-tengeren folytatott uniós halászati tevékenységekre alkalmazandó fogási korlátokat.
            
            
               ·Jogalap
            
            
               E javaslat jogalapja az Európai Unió működéséről szóló szerződés 43. cikkének (3) bekezdése.
            
            
               Az Európai Uniónak a vízi élővilág fenntartható kiaknázására vonatkozó kötelezettségei a KHP alaprendeletének 2. cikkében meghatározott kötelezettségekből fakadnak.
            
            
               ·A szubszidiaritás elve
            
            
               A javaslat az Európai Unió működéséről szóló szerződés 3. cikke (1) bekezdésének d) pontja szerint az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               ·Az arányosság elve
            
            
               A javaslat megfelel az arányosság elvének a következő ok miatt:
            
            
               a közös halászati politika közös politika. Az EUMSZ 43. cikke (3) bekezdésének megfelelően a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan.
            
            
               A javasolt tanácsi rendelet elosztja a halászati lehetőségeket a tagállamok között. Az 1380/2013/EU rendelet 16. cikkének (6) és (7) bekezdése, valamint 17. cikke értelmében a tagállamok saját belátásuk szerint szabadon dönthetnek e lehetőségeknek a lobogójuk alatt közlekedő hajók közötti elosztásáról. Ennélfogva elegendő mozgástér áll a tagállamok rendelkezésére az odaítélt halászati lehetőségek kiaknázásának céljára általuk kiválasztott társadalmi-gazdasági modellre vonatkozó döntések meghozatalában.
            
            
               A javaslatnak a tagállamokra nézve nincsenek új pénzügyi vonzatai. Ezt a rendeletet a Tanács fogadja el minden évben, végrehajtásának állami és magánszektorbeli módozatai pedig már adottak.
            
            
               ·A jogi aktus típusának megválasztása
            
            
               Javasolt aktus: rendelet.
            
            
               Ez a javaslat a halászati gazdálkodásra vonatkozik az EUMSZ 43. cikkének (3) bekezdése alapján és az 1380/2013/EU rendelet 16. cikkének megfelelően.
            
            
               4.KÖLTSÉGVETÉSI VONZATOK
            
            
               A javaslat nincs hatással az uniós költségvetésre.
            
            
               2017/0306 (NLE)
            
            
               Javaslat
            
         
         
            
               A TANÁCS RENDELETE
            
            
               egyes halállományok és halállománycsoportok tekintetében a Fekete-tengeren alkalmazandó halászati lehetőségeknek a 2018. évre történő meghatározásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A Szerződés 43. cikkének (3) bekezdése előírja, hogy a Tanács a Bizottság javaslata alapján intézkedéseket fogadjon el a halászati lehetőségek meghatározására és elosztására vonatkozóan.
            
            
               (2)Az 1380/2013/EU európai parlamenti és tanácsi rendelet
                  6
                előírja, hogy az állományvédelmi intézkedéseket a rendelkezésre álló tudományos, műszaki és gazdasági szakvélemények, többek között – amennyiben releváns – a Halászati Tudományos, Műszaki és Gazdasági Bizottságtól (HTMGB) kapott szakvélemények figyelembevételével kell elfogadni.
            
            
               (3)A Tanács feladata, hogy intézkedéseket fogadjon el halászati tevékenységenként vagy tevékenységcsoportonként a Fekete-tengeren alkalmazandó halászati lehetőségek meghatározására és elosztására vonatkozóan, beleértve – adott esetben – az azokkal funkcionálisan összefüggő feltételeket is. Az 1380/2013/EU rendelet 16. cikke (1) és (4) bekezdése szerint a halászati lehetőségeket úgy kell elosztani a tagállamok között, hogy minden tagállam számára biztosított legyen a halászati tevékenységek viszonylagos stabilitása valamennyi állomány, illetve halászat tekintetében, valamint tiszteletben kell tartani a közös halászati politikának az említett rendelet 2. cikkének (2) bekezdésében meghatározott célkitűzéseit.
            
            
               (4)2017. évi 41. éves ülésszakán a Földközi-tengeri Általános Halászati Bizottság (GFCM) elfogadta a nagy rombuszhalnak a 29-es földrajzi alterületen (Fekete-tenger) folytatott halászatát érintő többéves gazdálkodási tervről szóló GFCM/40/2017/4. sz. ajánlást. Az ajánlás a nagy rombuszhal tekintetében két évre (2018–2019) teljes kifogható mennyiséget állapít meg és emellett ideiglenes kvótákat határoz meg. Ezt az intézkedést át kell ültetni az uniós jogba.
            
            
               (5)A halászati lehetőségeket a rendelkezésre álló tudományos szakvélemények alapján, valamint a biológiai és társadalmi-gazdasági szempontok figyelembevételével kell megállapítani, biztosítva eközben az egyes halászati ágazatokkal szembeni méltányos bánásmódot, továbbá figyelemmel az érdekelt felekkel folytatott konzultációk során megfogalmazott véleményekre.
            
            
               (6) A HTMGB rendelkezésre álló tudományos szakvéleményeinek megfelelően a fekete-tengeri sprattállomány fenntarthatósága érdekében a halászati mortalitás jelenlegi szintjét változatlanul kell hagyni. 
            
            
               (7)A spratthalászat tekintetében az 1380/2013/EU rendelet 15. cikkének (1) bekezdésében említett kirakodási kötelezettség 2015. január 1-jétől alkalmazandó. A nagy rombuszhal halászata tekintetében az 1380/2013/EU rendelet 15. cikkének (1) bekezdésében említett kirakodási kötelezettség 2017. január 1-jétől alkalmazandó.
            
            
               (8)Az e rendeletben meghatározott halászati lehetőségek igénybevétele az 1224/2009/EK tanácsi rendelet
                  7
                és különösen annak a fogások nyilvántartásáról, valamint a halászati lehetőségek kimerülésére vonatkozó adatok bejelentéséről szóló 33. és 34. cikke hatálya alá tartozik. Ezért meg kell határozni azokat a kódokat, amelyeket a tagállamoknak az e rendelet hatálya alá tartozó állományok kirakodásai tekintetében a Bizottság felé teljesítendő adatszolgáltatás során használniuk kell.
            
            
               (8)A 847/96/EK tanácsi rendelet
                  8
                2. cikkének megfelelően meg kell határozni azokat az állományokat, amelyekre az ott említett különböző intézkedések vonatkoznak.
            
            
               (9)A nagy rombuszhal állománya vonatkozásában további korrekciós intézkedésekre van szükség. A jelenleg alkalmazandó, április 15-től június 15-ig tartó két hónapos halászati tilalmi időszak érvényben tartása továbbra is védelmet nyújtana az állománynak a nagy rombuszhal ívási időszakában. A halászati erőkifejtés szabályozása és a halászati napok évi 180 napra való korlátozása kedvezően hatna a nagy rombuszhal állományának védelmére.
            
            
               (10)A halászati tevékenységek végzésének folyamatossága és az uniós halászok megélhetésének biztosítása érdekében fontos, hogy a Fekete-tengeren 2018. január 1-jén megkezdődhessenek az érintett halászati tevékenységek. A sürgősségre tekintettel e rendeletnek a kihirdetését követően azonnal hatályba kell lépnie.
            
            
               (11)A halászati lehetőségeket az alkalmazandó uniós joggal való teljes összhangban kell felhasználni,
            
            
               ELFOGADTA EZT A RENDELETET:
            
            
               I. FEJEZET
                  Tárgy, hatály és fogalommeghatározások
            
         
         
            
               1. cikk
               Tárgy
            
            
               Ez a rendelet 2018-ra meghatározza a Bulgária és Románia lobogója alatt közlekedő uniós halászhajók számára az alábbi állományok tekintetében rendelkezésre álló halászati lehetőségeket:
            
            
               a) spratt (Sprattus sprattus) a Fekete-tengeren;
            
            
               b) nagy rombuszhal (Psetta maxima) a Fekete-tengeren.
            
            
               2. cikk
               Hatály
            
            
               Ez a rendelet a Bulgária és Románia lobogója alatt közlekedő, a Fekete-tengeren tevékenységet folytató uniós halászhajókra vonatkozik.
            
            
               3. cikk
               Fogalommeghatározások
            
            
               E rendelet alkalmazásában:
            
            
               a)„GFCM”: a Földközi-tengeri Általános Halászati Bizottság;
            
            
               b)„Fekete-tenger”: az 1343/2011/EU európai parlamenti és tanácsi rendelet
                  9
                I. mellékletében meghatározott 29-es jelű földrajzi alterület;
            
            
               c)„halászhajó”: a tengerek biológiai erőforrásainak kereskedelmi célú kiaknázására felszerelt vízi jármű;
            
            
               d)„uniós halászhajó”: tagállami lobogó alatt közlekedő és az Unióban lajstromozott halászhajó; 
            
            
               e)
                     „állomány”: valamely adott állománygazdálkodási területen előforduló tengeri biológiai erőforrás;
            
            
               f)„uniós autonóm kvóta”: közösen elfogadott TAC hiányában az uniós halászhajók részére autonóm módon odaítélt kifogható mennyiségek felső határa; 
            
            
               g)„analitikai kvóta”: olyan autonóm uniós kvóta, amelyre vonatkozóan analitikai értékelés áll rendelkezésre.
            
            
               II. FEJEZET
                  Halászati lehetőségek 
            
            
               4. cikk
               A halászati lehetőségek elosztása
            
            
               (1) Az uniós autonóm sprattkvótát, e kvóta tagállamok közötti elosztását és – adott esetben – a hozzá funkcionálisan kapcsolódó feltételeket a melléklet határozza meg.
            
            
               (2) A nagy rombuszhal vonatkozásában az uniós vizeken, valamint az uniós halászhajók tekintetében alkalmazandó teljes kifogható mennyiséget és annak tagállamok közötti elosztását, valamint – adott esetben – az ahhoz funkcionálisan kapcsolódó feltételeket a melléklet határozza meg.
            
            
               5. cikk
               Az elosztásra vonatkozó különös rendelkezések
            
         
         
            
               A halászati lehetőségeknek az e rendeletben meghatározott, tagállamok közötti elosztása nem érinti a következőket:
            
            
               a)az 1380/2013/EU rendelet 16. cikkének (8) bekezdése alapján végrehajtott cserék;
            
            
               b)az 1224/2009/EK rendelet 37. cikke alapján végrehajtott levonások és újraelosztások;
            
            
               c)az 1224/2009/EK rendelet 105. és 107. cikke alapján végrehajtott levonások.
            
            
            
            
               6. cikk
            
            
               A nagy rombuszhalra irányuló halászati erőkifejtés szabályozása
            
            
            
               A nagy rombuszhal fekete-tengeri halászatára engedéllyel rendelkező uniós hajók halászati erőkifejtése – függetlenül a hajók teljes hosszúságától – évente nem haladhatja meg a 180 halászati napot.
            
            
            
               III. FEJEZET
                  Záró rendelkezések
            
            
               7. cikk
               Adatküldés
            
            
               Amikor a tagállamok az 1224/2009/EK rendelet 33. és 34. cikke alapján a Bizottságnak megküldik a kifogott állományok kirakodott mennyiségeire vonatkozó adatokat, az e rendelet mellékletében meghatározott állománykódokat használják.
            
            
               8. cikk
               Hatálybelépés
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2018. január 1-jétől kell alkalmazni:
            
            
               Ez a rendelet teljes egészében kötelező és közvetlenül alkalmazandó a tagállamokban.
            
            
               Done at Brussels,
            
            
               
                     a Tanács részéről
               
            
         
         
            
               
                     az elnök
               
            
         
         
            
                  
                     (1)
                  
                        A Tanács 847/96/EK rendelete (1996. május 6.) a teljes kifogható mennyiség és kvóták éves kezelésére vonatkozó kiegészítő feltételek bevezetéséről (HL L 115., 1996.5.9., 3. o.).
               
               
                  
                     (2)
                  
                        HL L 352., 2016.12.23., 26. o.
               
               
                  
                     (3)
                  
                        HL L 78., 2013.3.20., 1. o.
               
               
                  
                     (4)
                  
                        Lásd a következő forrást: http://www.fao.org/gfcm/meetings/blackseaconference2016/en/
               
               
                  
                     (5)
                  
                        Lásd a következő forrást: http://www.fao.org/gfcm/reports/statutory-meetings/detail/en/c/454522/
               
               
                  
                     (6)
                  
                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
               
               
                  
                     (7)
                  
                        A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).
               
               
                  
                     (8)
                  
                        A Tanács 847/96/EK rendelete (1996. május 6.) a teljes kifogható mennyiség és kvóták éves kezelésére vonatkozó kiegészítő feltételek bevezetéséről (HL L 115., 1996.5.9., 3. o.).
               
               
                  
                     (9)
                  
                        Az Európai Parlament és a Tanács 1343/2011/EU rendelete (2011. december 13.) a GFCM (Földközi-tengeri Általános Halászati Bizottság) létrehozásáról szóló megállapodás hatálya alá tartozó területen folytatott halászattal kapcsolatos egyes rendelkezésekről és a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló 1967/2006/EK tanácsi rendelet módosításáról (HL L 347., 2011.12.30., 44. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2017.11.21.
            COM(2017) 672 final
            MELLÉKLET
            a következőhöz:
            JavaslatA Tanács rendelete
            egyes halállományok és halállománycsoportok tekintetében a Fekete-tengeren alkalmazandó halászati lehetőségeknek a 2018. évre történő meghatározásáról
            
               
         
         
            
               MELLÉKLET
            
            
                     
                        Faj:
                     
                  
                  
                     
                        Spratt
                     
                  
                  
                     
                  
                  
                     
                        Övezet:
                     
                  
                  
                     
                        Fekete-tengeri uniós vizek
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F37.4.2.C)
                     
                  
               
                     
                        Bulgária
                     
                  
                  
                     
                  
                  
                     
                        8 032,50 
                     
                  
                  
                     
                        Analitikai kvóta
                     
                     
                        A 847/96/EK rendelet 3. cikke nem alkalmazandó.
                     
                     
                        A 847/96/EK rendelet 4. cikke nem alkalmazandó.
                     
                     
                  
               
                     
                        Románia
                     
                  
                  
                     
                  
                  
                     
                        3 442,50
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Nem releváns/Nincs közösen elfogadott  
                     
                  
                  
                     
                  
                  
                     
                  
               
            
            
                     
                        Faj:
                     
                  
                  
                     
                        Nagy rombuszhal
                     
                  
                  
                     
                        Övezet:
                     
                  
                  
                     
                        Fekete-tengeri uniós vizek
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F37.4.2.C)
                     
                  
                  
                     
                  
                  
                     
                  
                  
                     
                  
               
                     
                        Bulgária
                     
                  
                  
                     
                        57
                     
                  
                  
                     
                  
                  
                     
                        Analitikai TAC 
                     
                     
                        A 847/96/EK rendelet 3. cikke nem alkalmazandó.
                     
                     
                        A 847/96/EK rendelet 4. cikke nem alkalmazandó.
                     
                     
                  
               
                     
                        Románia
                     
                  
                  
                     
                        57 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                        114
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     644 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              2018. április 15. és június 15. között tilos a halászati tevékenység, ideértve az átrakást, a fedélzetre vételt, a kirakodást és az első értékesítést.